నా పిటిషన్ ఎందుకు తీసుకోరని ప్రశ్న.. ఏవోఆర్లకే అత్యవసరం సరికాదని వ్యాఖ్యన్యూఢిల్లీ, అక్టోబరు 5: సుప్రీంకోర్టులో ఒక న్యాయవాది సాక్షాత్తు ప్రధాన న్యాయమూర్తితో వాగ్వాదానికి దిగారు. కర్ణాటక న్యాయమూర్తి జస్టిస్ జయంత్ పటేల్ను అలహాబాద్ హైకోర్టుకు బదిలీ చేయాలన్న కొలీజియం నిర్ణయాన్ని ప్రశ్నిస్తూ సదరు న్యాయవాది సుప్రీంకోర్టులో పిటిషన్ వేశారు. దాన్ని తక్షణమే వినాలని ప్రధాన న్యాయమూర్తి జస్టిస్ దీపక్ మిశ్రాను ఒత్తిడి చేశారు. అందుకు ఆయన అభ్యంతరం వ్యక్తం చేశారు. ‘అడ్వకేట్ ఆన్ రికార్డు’(ఏవోఆర్)లకు మాత్రమే విచారణ జాబితాను పక్కనబెట్టి తమ పిటిషన్ను పరిశీలించాలని అడిగే అధికారం ఉంటుందని స్పష్టం చేశారు. దీంతో ఈ అంశాన్ని ప్రస్తావించిన సీనియర్ న్యాయవాది మాథ్యూస్ జె.నెడుంపర ప్రధాన న్యాయమూర్తి నిర్ణయంపై ఆగ్రహం వ్యక్తం చేశారు. తనకు ఏవోఆర్లు ఎవరూ లేరని చెప్పారు. హైకోర్టు మాజీ న్యాయమూర్తి కర్ణన్ వ్యవహారంలో ఆయన తరఫున కేసు చేపట్టడానికి ఏవోఆర్లు ఎవరూ ముందుకు రాలేదని, ఆయన జైలుకు వెళ్లాల్సి వచ్చిందని నెడుంపర వ్యాఖ్యానించారు. అప్పుడీ నిబంధన లేదు కదా? మీరెందుకు ముందుకు రాలేదని ధర్మాసనం ప్రశ్నించింది. తన పిటిషన్ను పరిశీలించాలని న్యాయవాది డిమాండ్ చేశారు. నిబంధనలు రూపొందించే సుప్రీంకోర్టు అధికారాన్ని న్యాయవాది ప్రశ్నించలేరని, ఆయనతో వాదనకు దిగే ఉద్దేశం లేదని ప్రధాన న్యాయమూర్తి స్పష్టం చేశారు. సెప్టెంబరు 19న ఒక పిటిషన్ను అత్యవసర విచారణకు స్వీకరించిన సుప్రీం ధర్మాసనం మరో పిటిషన్ను తోసిపుచ్చింది. ఆగ్రహించిన కొందరు న్యాయవాదులు కోర్టు హాల్లోనే గొడవ చేశారు. దాంతో సెప్టెంబరు 20 నుంచి ఏవోఆర్లకు మాత్రమే ఇలాంటి అత్యవసర పిటిషన్లు వేసే అధికారం ఉంటుందని సుప్రీంకోర్టు అప్పటికప్పుడు ప్రకటించింది. ఆ నిర్ణయమే గురువారం ఒక సీనియర్ న్యాయవాదికి అడ్డంకిగా మారింది.కర్ణాటక హైకోర్టులో సీనియారిటీలో రెండో స్థానంలో ఉన్న జస్టిస్ పటేల్ను హఠాత్తుగా అలహాబాద్ హైకోర్టుకు బదిలీ చేస్తూ సుప్రీంకోర్టు కొలీజియం నిర్ణయం తీసుకుంది. ఈ నెల 9న కర్ణాటక ప్రధాన న్యాయమూర్తి రిటైర్ అవుతున్నారు. సీనియారిటీ ప్రకారం జస్టిస్ పటేల్కు ప్రధాన న్యాయమూర్తి పదవి దక్కుతుంది. ఇలాంటి తరుణంలో తనకు ప్రధాన న్యాయమూర్తి హోదా దక్కకుండా బదిలీ చేశారన్న ఆగ్రహంతో జస్టిస్ పటేల్ న్యాయమూర్తి పదవికే రాజీనామా చేశారు.
naa pitition enduku teesukorani prasna.. evoorlake atyavasaram sarikaadani vyaakhyanyuudlli, aktobaru 5: supreenkortulo oka nyaayavaadi saakshaattu pradhaana nyaayamuurtitoe vaagvaadaaniki digaaru. karnaataka nyaayamuurti justis jayant patelnu alahabad hycortucu badili cheyalanna kolijium nirnayaanni prasnistuu sadaru nyaayavaadi supreenkortulo pitition vaesaaru. daanni takshaname vinaalani pradhaana nyaayamuurti justis deepak mishraanu ottidi chesaru. anduku aayana abhyantaram vyaktam chesaru. ‘advaket aan rikaardu’(aewor)laku matrame vichaarana jaabitaanu pakkanabetti tama pititionnu pariseelinchaalani adige adhikaaram untundani spashtam chesaru. deentho ee amsaanni prastaavinchina seanier nyaayavaadi mathuse je.nedumpara pradhaana nyaayamuurti nirnayampai aagraham vyaktam chesaru. tanaku aewoaarlu evaruu lerani cheppaaru. hycortu maji nyaayamuurti karnan vyavahaaramlo aayana tarafuna kesu chepattadaaniki aewoaarlu evaruu munduku raledani, aayana jailuku vellalsi vachindani nedumpara vyaakhyaaninchaaru. appudi nibandhana ledu kada? meerenduku munduku raledani dharmasana prasninchindi. tana pititionnu pariseelinchaalani nyaayavaadi demand chesaru. nibandhanalu roopondinche supreenkortu adhikaaraanni nyaayavaadi prasninchalerani, aayanatho vaadanaku dige uddesam ledani pradhaana nyaayamuurti spashtam chesaru. septembaru 19na oka pititionnu atyavasara vichaaranaku sweekarinchina supreem dharmasana maro pititionnu tosipuchindi. aagrahinchina kondaru nyaayavaadulu kortu hallone godava chesaru. daamto septembaru 20 nunchi evoorlaku matrame ilanti atyavasara pititionlu vese adhikaaram untundani supreenkortu appatikappudu prakatinchindi. aa nirnayame guruvaram oka seanier nyaayavaadiki addankigaa maarindi.karnaataka hycortulo ceeniaritylo rendo sthaanamlo unna justis patelnu hataattugaa alahabad hycortucu badili chestu supreenkortu kolijium nirnayam teesukundi. ee nela 9na karnaataka pradhaana nyaayamuurti retire avutunnaaru. ceeniarity prakaaram justis patelku pradhaana nyaayamuurti padavi dakkutundi. ilanti tarunamlo tanaku pradhaana nyaayamuurti hoda dakkakunda badili chesaranna aagrahamto justis patel nyaayamuurti padavike rajinama chesaru.